钦定古今图书集成/明伦汇编/家范典/第057卷 > 唐李氏刊误 > 《妇谒姑不宜表以绢囊》
## 钦定古今图书集成/明伦汇编/家范典/第057卷 > 唐李氏刊误 > 《妇谒姑不宜表以绢囊》

投刺，始于儁不疑，冠进贤冠，带礧，具剑上谒。暴胜之
“上谒”，如今之投刺也。尔后凡言谒见，必先以此道其
姓名，行于妇人，即未知其所自然，亦不失于礼敬。其
有违舅姑在于他国者，因节序推迁，亦以名纸远申
参奉之仪。近代皆以绢囊缄之，有同尺题重封也。至
于妇来面谒舅姑，合申投刺之礼，岂宜亦以彩帛表
之。卑敬有乖，所宜削去。